ประกาศคณะกรรมการกําหนดหลักเกณฑ์ในการกําหนดราคาเริ่มต้น

และราคาที่สมควรขายในการขายทอดตลาด

เรื่อง หลักเกณฑ์ในการกําหนดราคาเริ่มต้นและราคาที่สมควรขายในการขายทอดตลาด

------------------------------

          โดยที่เป็นการสมควรกําหนดหลักเกณฑ์ในการกําหนดราคาเริ่มต้นและราคาที่สมควรขาย ในการขายทอดตลาดให้มีความเหมาะสม อาศัยอํานาจตามความในข้อ 4 แห่งกฎกระทรวงกําหนด หลักเกณฑ์ วิธีการ และเงื่อนไขในการขายทอดตลาด พ.ศ. 2563 คณะกรรมการกําหนดหลักเกณฑ์ ในการกําหนดราคาเริ่มต้นและราคาที่สมควรขายในการขายทอดตลาด จึงประกาศหลักเกณฑ์ ในการกําหนดราคาเริ่มต้นและราคาที่สมควรขายในการขายทอดตลาดไว้ ดังต่อไปนี้


ข้อ ๑ การขายทอดตลาดแต่ละครั้ง ให้เจ้าพนักงานบังคับคดีถือว่าราคาเริ่มต้นเป็นราคา ที่สมควรขาย


ข้อ ๒ ในการกําหนดราคาเริ่มต้นในการขายทอดตลาด

          ในกรณีที่มีราคาของคณะกรรมการกําหนดราคาทรัพย์ ให้เจ้าพนักงานบังคับคดีพิจารณา จากราคาของคณะกรรมการกําหนดราคาทรัพย์

          ในกรณีที่ไม่มีราคาของคณะกรรมการกําหนดราคาทรัพย์ แต่มีราคาประเมินของเจ้าพนักงาน ประเมินราคาทรัพย์ กรมบังคับคดี และราคาประเมินของเจ้าพนักงานบังคับคดี ให้เจ้าพนักงานบังคับคดี พิจารณาจากราคาประเมินของเจ้าพนักงานประเมินราคาทรัพย์ กรมบังคับคดี

          ในกรณีที่ไม่มีราคาของคณะกรรมการกําหนดราคาทรัพย์และราคาประเมินของเจ้าพนักงาน ประเมินราคาทรัพย์ กรมบังคับคดี ให้เจ้าพนักงานบังคับคดีพิจารณาจากราคาประเมินของเจ้าพนักงาน บังคับคดี


ข้อ ๓ การขายทอดตลาดอสังหาริมทรัพย์โดยปลอดการจํานอง หรือปลอดภาระผูกพัน ในทางจํานอง ให้เจ้าพนักงานบังคับคดีกําหนดราคาเริ่มต้นสําหรับการขายทอดตลาดแต่ละครั้ง ดังนี้ 

          (1) ในการขายทอดตลาดครั้งที่หนึ่ง ให้เจ้าพนักงานบังคับคดีกําหนดราคาเริ่มต้นตามราคาประเมิน ในข้อ 2 โดยปัดตัวเลขที่เป็นเศษขึ้นเป็นเรือนหมื่น

          (2) ในการขายทอดตลาดครั้งที่สอง หากการขายทอดตลาดครั้งที่หนึ่ง เจ้าพนักงานบังคับคดี ได้งดการขายทอดตลาดไว้เนื่องจากไม่มีผู้เข้าสู้ราคา ให้เจ้าพนักงานบังคับคดีกําหนดราคาเริ่มต้น เป็นจํานวนร้อยละเก้าสิบของราคาประเมินในข้อ 2 โดยปัดตัวเลขที่เป็นเศษขึ้นเป็นเรือนหมื่น

          (3) ในการขายทอดตลาดครั้งที่สาม หากการขายทอดตลาดครั้งที่สอง เจ้าพนักงานบังคับคดี ได้งดการขายทอดตลาดไว้เนื่องจากไม่มีผู้เข้าสู่ราคา ให้เจ้าพนักงานบังคับคดีกําหนดราคาเริ่มต้น เป็นจํานวนร้อยละแปดสิบของราคาประเมินในข้อ 2 โดยปิดตัวเลขที่เป็นเศษขึ้นเป็นเรือนหมื่น

          (4) ในการขายทอดตลาดครั้งที่สี่เป็นต้นไป หากการขายทอดตลาดครั้งที่สาม เจ้าพนักงานบังคับคดี ได้งดการขายทอดตลาดไว้เนื่องจากไม่มีผู้เข้าสู้ราคา ให้เจ้าพนักงานบังคับคดีกําหนดราคาเริ่มต้น เป็นจํานวนร้อยละเจ็ดสิบของราคาประเมินในข้อ 2 โดยปัดตัวเลขที่เป็นเศษขึ้นเป็นเรือนหมื่น


ข้อ ๔ การขายทอดตลาดอสังหาริมทรัพย์โดยการจํานองติดไป ให้เจ้าพนักงานบังคับคดี คํานวณร้อยละตามหลักเกณฑ์ในข้อ 3 โดยยังไม่ต้องปัดเศษขึ้นเป็นเรือนหมื่น หักด้วยยอดหนี้จํานอง ที่เป็นปัจจุบันตามที่ผู้รับจํานองแจ้งมา คงเหลือเท่าใดให้ปัดเศษขึ้นเป็นเรือนหมื่น 

          หากยอดหนี้จํานองดังกล่าวเกินกว่าราคาที่ได้คํานวณไว้ ให้เจ้าพนักงานบังคับคดีกําหนดราคาเริ่มต้นตามที่เห็นสมควร ทั้งนี้ ให้คํานึงถึงค่าใช้จ่ายและค่าฤชาธรรมเนียมในการบังคับคดีด้วย รวมถึงความเหมาะสมประการอื่นประกอบด้วย


ข้อ ๕ ในกรณีที่ราคาประเมินตามข้อ 2 ต่ํากว่าหนึ่งแสนบาท เมื่อเจ้าพนักงานบังคับคดี คํานวณราคาตามแต่กรณีแล้ว ให้ปัดตัวเลขที่เป็นเศษขึ้นเป็นเรือนพัน


ข้อ ๖ การขายทอดตลาดสังหาริมทรัพย์ ให้เจ้าพนักงานบังคับคดีกําหนดราคาเริ่มต้นสําหรับ การขายทอดตลาดแต่ละครั้งตามที่เห็นสมควร ทั้งนี้ ให้คํานึงถึงสภาพของทรัพย์ในปัจจุบัน ราคาซื้อขาย ในท้องตลาด รวมถึงความเหมาะสมประการอื่น ๆ ประกอบด้วย

          กรณีขายทอดตลาดสังหาริมทรัพย์โดยการจํานองติดไป ให้นําความในข้อ 4 มาใช้บังคับ โดยอนุโลม

          กรณีที่สังหาริมทรัพย์มีราคาประเมินตามข้อ 2 ตั้งแต่ห้าแสนบาทขึ้นไป ให้ผู้อํานวยการ สํานักงานพิจารณาเห็นชอบกับราคาเริ่มต้นก่อนทําการขายทอดตลาดแต่ละครั้ง


ข้อ ๗ ในกรณีที่เจ้าพนักงานบังคับคดีต้องดาเนินการขายทอดตลาดใหม่หลังจากที่เคย เคาะไม้ขายทอดตลาดไปแล้ว ให้เจ้าพนักงานบังคับคดีกําหนดราคาเริ่มต้นสําหรับการขายทอดตลาด ดังนี้ 

          (1) ในการขายทอดตลาดครั้งที่หนึ่ง ให้เจ้าพนักงานบังคับคดีกําหนดราคาเริ่มต้นโดยใช้ราคา ที่เคาะไม้ขายทอดตลาดครั้งก่อน

          (2) ในการขายทอดตลาดครั้งที่สอง หากการขายทอดตลาดครั้งที่หนึ่ง ได้งดการขาย ทอดตลาดไว้เนื่องจากไม่มีผู้เข้าสู้ราคา ให้เจ้าพนักงานบังคับคดีกลับไปใช้ราคาเริ่มต้นเดียวกันกับราคา ในครั้งที่ได้เคาะไม้ในการขายทอดตลาดครั้งก่อน (ราคาเริ่มต้นร้อยละในครั้งที่มีการเคาะไม้)

          (3) ในการขายทอดตลาดในครั้งต่อไป ให้กําหนดราคาเริ่มต้นตามความในข้อ 3 (1) ถึง (4)

          แล้วแต่กรณี มาบังคับใช้โดยอนุโลม 

          ทั้งนี้ การกําหนดราคาเริ่มต้นตาม (1) และ (2) ต้องไม่ต่ํากว่าร้อยละเจ็ดสิบของราคาประเมิน ในข้อ 2 ในกรณีที่มีการเปลี่ยนแปลงราคาประเมินที่ใช้ในการกําหนดราคาเริ่มต้นตามข้อ 2 

          ความในข้อนี้ ให้ใช้บังคับกับการขายทอดตลาดสังหาริมทรัพย์โดยอนุโลม ให้เจ้าพนักงานบังคับคดีกําหนดราคาเริ่มต้นตามข้อ


ข้อ ๘ ในกรณีที่ศาลมีคําสั่งให้เพิกถอนการขายทอดตลาด ให้เจ้าพนักงานบังคับคดีดําเนินการขายทอดตลาดโดยกําหนดราคาเริ่มต้นสําหรับการขายทอดตลาดตามข้อ 2 ถึงข้อ 5 แล้วแต่กรณี


ข้อ ๙ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 16 มิถุนายน พ.ศ. 2563

 

 

อรัญญา ทองน้ําตะโก

อธิบดีกรมบังคับคดี

ประธานคณะกรรมการกําหนดหลักเกณฑ์ในการกําหนดราคาเริ่มต้น

และราคาที่สมควรขายในการขายทอดตลาด